Blaze7451/Wiki-th-20250601 huggingface dataset:
ภูมิพัฒน์ พชรทรัพย์

ภูมิพัฒน์ พชรทรัพย์ (เกิด 26 สิงหาคม พ.ศ. 2507) สมาชิกสภาผู้แทนราษฎรจังหวัดนครพนม เขต 1 สังกัดพรรคเพื่อไทย อดีตเลขาธิการพรรคเพื่อชาติ อดีตที่ปรึกษารัฐมนตรีว่าการกระทรวงยุติธรรมและอดีตโฆษกกระทรวงยุติธรรม

**ประวัติ**
ภูมิพัฒน์ พชรทรัพย์ เกิดเมื่อวันที่ 26 สิงหาคม พ.ศ. 2507 ที่ อำเภอบ้านแพง จังหวัดนครพนม จบการศึกษาระดับปริญญาตรีสาขาการศึกษา ปริญญาโทสาขาการจัดการระหว่างประเทศ จากมหาวิทยาลัยเซาท์อีสเทิร์น สหรัฐอเมริกา และปริญญาเอก สาขาการพัฒนาชุมชน มหาวิทยาลัยนิวพอร์ต ประเทศสหรัฐอเมริกา

**การทำงาน**

**การเมือง**
ภูมิพัฒน์ พชรทรัพย์ เข้าร่วมงานการเมืองครั้งแรกในปี 2544 ลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 ในนามพรรคประชาธิปัตย์ แต่ไม่ได้รับเลือกตั้ง ต่อมาย้ายมาร่วมงานกับพรรคพลังประชาชน โดยลงสมัครรับเลือกตั้งเป็นสมาชิกสภาผู้แทนราษฎรแบบสัดส่วน กลุ่มจังหวัดที่ 3 ลำดับที่ 9 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 แต่ไม่ได้รับเลือกตั้ง ต่อมาเมื่อ สุขุมพงศ์ โง่นคำ ลาออก เขาจึงได้เลื่อนขึ้นมาเป็น ส.ส.แทน กระทั่งในปี 2551 ศาลรัฐธรรมนูญวินิจฉัยให้ยุบพรรคพลังประชาชน เขาจึงย้ายไปสังกัดพรรคภูมิใจไทย ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 เขาย้ายไปสังกัดพรรคชาติไทยพัฒนา เนื่องจากพื้นที่ทับซ้อนกับ ศุภชัย โพธิ์สุ  แต่ผลการเลือกตั้งปรากฏว่าทั้งศุภชัย และภูมิพัฒน์ แพ้ให้กับผู้สมัครจากพรรคเพื่อไทย
ในปี 2562 ภูมิพัฒน์ได้ลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แบบบัญชีรายชื่อ สังกัดพรรคเพื่อชาติ แต่ไม่ได้รับเลือกตั้ง ต่อมาเขาได้รับตำแหน่งเป็นเลขาธิการพรรคเพื่อชาติ ในปี 2564
ภูมิพัฒน์ ถูกกล่าวถึงในการเลือกตั้งนายกองค์การบริหารส่วนจังหวัดในปี 2563 ว่าอาจเป็นตัวเลือกหนึ่งที่พรรคเพื่อไทยจะสนับสนุนให้ลงสมัคร นายก อบจ.นครพนม แต่ท้ายที่สุดพรรคเพื่อไทยก็ให้การสนับสนุน นายสมชอบ นิติพจน์ อดีตนายก อบจ.นครพนม ลงสมัครแทน
ต่อมา ภูมิพัฒน์ย้ายไปสังกัดพรรคเพื่อไทย และได้รับการวางตัวให้ลงสมัครสมาชิกสภาผู้แทนราษฎรจังหวัดนครพนม เขต 1 และได้รับเลือกตั้งใน การเลือกตั้งสมาชิกสภาผู้แทนราษฎรจังหวัดนครพนม พ.ศ. 2566 ในที่สุด

**สมาชิกสภาผู้แทนราษฎร**
ภูมิพัฒน์ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 แบบสัดส่วน กลุ่มจังหวัดที่ 3 สังกัดพรรคพลังประชาชน (พ.ศ. 2541) → พรรคภูมิใจไทย (เลื่อนแทน)
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดนครพนม สังกัดพรรคเพื่อไทย

**ธุรกิจ**
ภูมิพัฒน์ พชรทรัพย์ เป็นประธานกรรมการ บริษัท โนบิชา กรุ๊ป จำกัด หรือธุรกิจแฟรนไชส์ร้านชานมไข่มุกในชื่อ "โนบิชา"  เนื่องจากภูมิพัฒน์เป็นผู้ที่ชื่นชอบดื่มชา จึงได้พัฒนาสูตรและต่อยอดเป็นธุรกิจร้านชาไข่มุกที่เป็นที่รู้จักกันดี โดยเครื่องหมายการค้าของโนบิชาซึ่งเป็นรูปเด็กผู้ชายใส่แว่นตา นำมาจากตัวนายภูมิพัฒน์เอง 

**เครื่องราชอิสริยาภรณ์**

**อ้างอิง**
หมวดหมู่:บุคคลจากจังหวัดนครพนม
หมวดหมู่:นักธุรกิจชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดนครพนม
หมวดหมู่:สมาชิกสภาผู้แทนราษฎรไทยแบบสัดส่วน
หมวดหมู่:นักการเมืองพรรคประชาธิปัตย์
หมวดหมู่:พรรคพลังประชาชน (พ.ศ. 2541)
หมวดหมู่:พรรคภูมิใจไทย
หมวดหมู่:พรรคชาติไทยพัฒนา
หมวดหมู่:พรรคเพื่อชาติ
หมวดหมู่:นักการเมืองพรรคเพื่อไทย
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
วัดบางปรงธรรมโชติการาม

วัดบางปรงธรรมโชติการาม หรือ วัดบางปรง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางพระ อำเภอเมืองฉะเชิงเทรา จังหวัดฉะเชิงเทรา มีเนื้อที่ในการสร้างวัด จำนวน 26 ไร่ 60 ตารางวา วัดตั้งอยู่ริมคลองบางพระ (อยู่ทางฝั่งทิศตะวันตกของคลอง) ซึ่งจะไหลลงสู่แม่น้ำบางปะกงที่ตั้งอยู่ห่างออกไปทางทิศตะวันออกของวัดประมาณ 2.8 กิโลเมตร
วัดบางปรงตั้งวัดขึ้นเมื่อ พ.ศ. 2450 ตรงกับพระบาทสมเด็จพระจุลจอมเกล้าเจ้าอยู่หัว และได้รับพระราชทานวิสุงคามสีมาเมื่อวันที่ 18 ตุลาคม พ.ศ. 2547 อย่างไรก็ตาม จากหลักฐานทางโบราณคดี ทำให้สันนิษฐานได้ว่า วัดบางปรงอาจสร้างขึ้นตั้งแต่สมัยอยุธยาตอนปลายถึงรัตนโกสินทร์ตอนต้น หลักฐานทางโบราณคดีในวัดที่ยังคงหลงเหลืออยู่ในปัจจุบันได้แก่ อุโบสถ (หลังเก่า) วัดบางปรงได้รับการประกาศขึ้นทะเบียนโบราณสถานในราชกิจจานุเบกษา เล่ม 119 ตอนพิเศษ 129ง วันที่ 26 ธันวาคม 2545 เรื่อง ขึ้นทะเบียนโบราณสถานและกำหนดเขตที่ดินโบราณสถาน (โบราณสถานวัดบางปรง)
อุโบสถ (หลังเก่า) ปัจจุบันเป็นวิหาร หันหน้าไปทางทิศตะวันออกเฉียงเหนือสู่คลองบางพระ มีลักษณะเป็นอาคารทรงไทยก่ออิฐถือปูนขนาดใหญ่ มีพาไลโดยรอบ หลังคาอุโบสถเป็นทรงจั่วมุขลดมุงกระเบื้องดินเผาแบบเกล็ดปลา หน้าบันทั้งหน้าและหลังประดับลายเทพนม ล้อมรอบด้วยลายเครือเถา พื้นปิดกระจกสี (สีฟ้าหรือสีน้ำเงินเป็นหลัก) คอสองประดับด้วยปูนปั้นลายใบไม้ ที่ผนังสกัดหน้าด้านนอกทำเป็นซุ้มประดิษฐานพระพุทธรูปปูนปั้นปางมารวิชัย มีเสมาทำจากหินทรายสีแดงประดิษฐานอยู่ในซุ้มทรงกูบด้านหน้าซุ้มพระพุทธรูป ภายในประดิษฐานพระพุทธรูปหลายองค์และรูปปั้นพระสงฆ์ (หลวงพ่อมี หลวงพ่ออุปัชฌาหมวดอยู่ หลวงพ่อเล็ก น้อยใจบุญ และพระวินัยสารเวที) มีพระประธาน คือ หลวงพ่ออู่ทองศักดิ์สิทธิ์ เป็นพระพุทธรูปแบบศิลปะอู่ทอง เนื้อสำริด

**อ้างอิง**
บางปรงธรรมโชติการาม
หมวดหมู่:โบราณสถานในจังหวัดฉะเชิงเทรา
หมวดหมู่:สัตว์ในนิยาย

สัตว์ในตำนาน คือสัตว์ที่ปรากฏในเทพนิยาย หรือในตำนานที่แต่งขึ้น โดยลักษณะของสัตว์ในตำนานจะมีลักษณะพิเศษเฉพาะตัว มีความสามารถและอภินิหารพิเศษ
เชื่อกันว่าสัตว์ในตำนานคือสัตว์ของเทพเจ้าหรือสัตว์ในยุคโบราณที่สูญพันธุ์ไปแล้ว  มีพลังและอำนาจที่แตกต่างกัน  หรือในอีกแง่หนึ่งเป็นรูปปั้นต่าง ๆ ที่ชาวบ้านสร้างขึ้น เพราะเชื่อว่ามีอำนาจหรือกำลังที่จะช่วยปกป้องพวกเขาได้
หมวดหมู่:ความเชื่อ
หมวดหมู่:เทพนิยาย
หมวดหมู่:ตำนาน
หมวดหมู่:สัตว์
วัดพระบรมธาตุ (จังหวัดตาก)

วัดพระบรมธาตุ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเกาะตะเภา อำเภอบ้านตาก จังหวัดตาก นอกจากนี้ ภายในวัดยังมีพิพิธภัณฑ์วัดพระบรมธาตุ ซึ่งจัดสร้างขึ้นเมื่อ พ.ศ. 2544–2545 ภายในจัดแสดงและเก็บรักษาพระพุทธรูปไม้ หีบธรรม ตู้ธรรม ถ้วยชามสังคโลก อาวุธโบราณ เงินโบราณ เครื่องใช้โบราณ และวัตถุโบราณอื่น ๆ 

**ประวัติ**
วัดพระบรมธาตุ เดิมเป็นวัดร้าง ต่อมาราว พ.ศ. 2440 ได้รับการบูรณปฏิสังขรณ์และได้รับพระราชทานวิสุงคามสีมาวันที่ 8 กุมภาพันธ์ พ.ศ. 2492 
มีตำนานเกี่ยวข้องกับพระบรมธาตุ ตามตำนานพระเจ้าเลียบโลกในสมุดข่อยที่พบภายในวัดที่เขียนเป็นภาษาเหนือ กล่าวว่า สมเด็จพระสัมมาสัมพุทธเจ้าได้เสด็จโปรดสัตว์ล่องมาตามลำน้ำปิง เสด็จมายังดอยมะหิยะกะหรือมะหิยังกะ ในเขตตัวเมืองตาก และตรัสกับพระอานนท์ว่าสถานที่นี้เป็นสถานที่สำราญ ร่มรื่น หากเราตถาคตปรินิพพานแล้วให้นำอัฐิและเกศากลับมายังดอยมะหิยังกะ ภายหลังจากสมเด็จพระสัมมาสัมพุทธเจ้าปรินิพพาน พระอานนท์ (บางตำนานกล่าวว่าเป็นพระสาวก 4 องค์) ได้นำเอาพระบรมสารีริกธาตุ กับพระเกศา 4 เส้น มาประดิษฐานยังดอยมะหิยังกะแห่งนี้ แล้วก่อเจดีย์รูปทรงสี่เหลี่ยมแล้ว นำพระบรมอัฐิบรรจุไว้ในพระเจดีย์ บางตำนานกล่าวว่าชาวบ้านได้ร่วมกันสร้างเจดีย์คลุมหลุมที่บรรจุพระบรมสารีริกธาตุ 
แต่จากหลักฐานทางประวัติศาสตร์โบราณคดี สันนิษฐานว่า วัดพระบรมธาตุอาจสร้างขึ้นตั้งแต่พุทธศตวรรษที่ 18 ตรงกับสมัยสุโขทัย

**เสนาสนะ**
พระบรมธาตุสร้างเลียนแบบเจดีย์ชเวดากอง สันนิษฐานว่าสร้างครอบเจดีย์องค์เดิมไว้โดยพระครูพิทักษ์บรมธาตุ (หลวงพ่อทองอยู่) ซึ่งเป็นเจ้าอาวาสปกครองวัดพระบรมธาตุตั้งแต่ปี พ.ศ. 2475–2512 เจดีย์ปัจจุบันเป็นทรงแปดเหลี่ยมศิลปะล้านนา บุภายนอกด้วยทองดอกบวบ (ทองเหลืองผสมทองแดง) มีเจดีย์ขนาดเล็ก 16 องค์รายล้อม และมีซุ้มสำหรับประดิษฐานพระพุทธรูปอีก 12 องค์
อุโบสถสร้างเมื่อ พ.ศ. 2494 กว้าง 12 เมตร ยาว 20 เมตร หน้าบันและจั่วเป็นไม้ หน้าต่างแกะเป็นภาพพุทธประวัติปิดทอง หัวบันไดเป็นนาค ภายในประดิษฐาน หลวงพ่อทันใจ เป็นพระพุทธรูปก่ออิฐถือปูน ปางมารวิชัย ลงรักปิดทอง วิหารเก่ามีเพดานสูง 2 ชั้น มีพระพุทธรูปปูนปั้นปิดทองอยู่ภายใน วิหารอีกหลังหนึ่งที่มีลวดลายแกะสลักที่สวยงาม ศาลาการเปรียญ กว้าง 8.5 เมตร ยาว 16 เมตร สร้างเมื่อ พ.ศ. 2467 และหอสวดมนต์ กว้าง 6.5 เมตร ยาว 12 เมตร สร้างเมื่อ พ.ศ. 2523

**อ้างอิง**
พระบรมธาตุ
หมวดหมู่:โบราณสถานในจังหวัดตาก
หมวดหมู่:วัดพระธาตุ
วัดโพธิ์ทอง (จังหวัดอ่างทอง)

วัดโพธิ์ทอง เป็นวัดราษฎร์ในสังกัดคณะสงฆ์มหานิกาย ตั้งอยู่ที่ตำบลคำหยาด อำเภอโพธิ์ทอง จังหวัดอ่างทอง
วัดโพธิ์ทองสันนิษฐานว่าสร้างในสมัยกรุงศรีอยุธยาแต่ไม่ปรากฏนามผู้สร้าง ตั้งวัดเมื่อ พ.ศ. 2231 ได้รับพระราชทานวิสุงคามสีมา พ.ศ. 2241 
ซึ่งวัดโพธิ์ทองได้ปรากฏชื่อในพระราชพงศาวดารช่วงรัชสมัยสมเด็จพระเจ้าเอกทัศน์ ว่าวัดแห่งนี้เป็นที่ประทับของพระภิกษุ สมเด็จพระเจ้าอุทุมพร อยู่ระยะหนึ่งก่อนจะเสด็จไปประทับต่อที่วัดประดู่ทรงธรรมและวัดราชประดิษฐาน ตามลำดับ พระองค์ยังทรงสร้างพระตำหนักคำหยาดไว้เป็นที่ประทับด้วยวัดโพธิ์ทองนี้ตรงข้ามทางเข้าบ้านบางเจ้าฉ่า ในสมัยพระบาทสมเด็จพระมงกุฎเกล้าเจ้าอยู่หัว เคยเสด็จมาประทับร้อนเมื่อคราวเสด็จประพาสลำน้ำน้อย ลำน้ำใหญ่ มณฑลกรุงเก่า เมื่อ พ.ศ. 2459
วัดโพธิ์ทองมีพระเกจิอาจารย์ชื่อดังของเมืองอ่างทอง คือ หลวงพ่อสม สุชีโว หรือ พระครูโสภณสิริธรรม ท่านยังเป็นแพทย์แผนโบราณ มีชื่อเสียงเกียรติคุณในด้านการจัดสร้างพระผงตามแบบโบราณ จนได้รับความนิยมจากบรรดานักนิยมสะสมวัตถุมงคล

**อ้างอิง**
โพธิ์ทอง
วัดโพธิ์ทอง

วัดโพธิ์ทอง อาจหมายถึง- วัดโพธิทอง กรุงเทพมหานคร- วัดโพธิ์ทอง จังหวัดกาฬสินธุ์- วัดโพธิ์ทอง จังหวัดกำแพงเพชร- วัดโพธิ์ทอง ตำบลกุดเค้า อำเภอมัญจาคีรี จังหวัดขอนแก่น- วัดโพธิ์ทอง ตำบลนางาม อำเภอมัญจาคีรี จังหวัดขอนแก่น- วัดโพธิ์ทอง อำเภอเมืองขอนแก่น จังหวัดขอนแก่น- วัดโพธิ์ทอง อำเภอสีชมพู จังหวัดขอนแก่น- วัดโพธิ์ทอง จังหวัดจันทบุรี- วัดโพธิ์ทอง จังหวัดฉะเชิงเทรา- วัดโพธิ์ทอง อำเภอสรรคบุรี จังหวัดชัยนาท- วัดโพธิ์ทอง อำเภอหนองมะโมง จังหวัดชัยนาท- วัดโพธิ์ทอง จังหวัดชัยภูมิ- วัดโพธิ์ทอง จังหวัดเชียงราย- วัดโพธิ์ทอง จังหวัดเชียงใหม่- วัดโพธิ์ทอง จังหวัดนครนายก- วัดโพธิ์ทอง อำเภอคง จังหวัดนครราชสีมา- วัดโพธิ์ทอง อำเภอประทาย จังหวัดนครราชสีมา- วัดโพธิ์ทอง จังหวัดนครศรีธรรมราช- วัดโพธิ์ทอง จังหวัดนครสวรรค์- วัดโพธิ์ทอง อำเภอแคนดง จังหวัดบุรีรัมย์- วัดโพธิ์ทอง อำเภอบ้านใหม่ไชยพจน์ จังหวัดบุรีรัมย์- วัดโพธิ์ทอง อำเภอพุทไธสง จังหวัดบุรีรัมย์- วัดโพธิ์ทอง ตำบลสวายจึก อำเภอเมืองบุรีรัมย์ จังหวัดบุรีรัมย์- วัดโพธิ์ทอง ตำบลบ้านยาง อำเภอเมืองบุรีรัมย์ จังหวัดบุรีรัมย์- วัดโพธิ์ทอง ตำบลพระครู อำเภอเมืองบุรีรัมย์ จังหวัดบุรีรัมย์- วัดโพธิ์ทอง อำเภอนครหลวง จังหวัดพระนครศรีอยุธยา- วัดโพธิ์ทอง อำเภอบางปะหัน จังหวัดพระนครศรีอยุธยา- วัดโพธิ์ทอง จังหวัดพิจิตร- วัดโพธิ์ทอง จังหวัดพิษณุโลก- วัดโพธิ์ทอง อำเภอเมืองเพชรบูรณ์ จังหวัดเพชรบูรณ์- วัดโพธิ์ทอง อำเภอวิเชียรบุรี จังหวัดเพชรบูรณ์- วัดโพธิ์ทอง อำเภอศรีเทพ จังหวัดเพชรบูรณ์- วัดโพธิ์ทอง อำเภอหนองไผ่ จังหวัดเพชรบูรณ์- วัดโพธิ์ทอง อำเภอหล่มเก่า จังหวัดเพชรบูรณ์- วัดโพธิ์ทอง อำเภอบรบือ จังหวัดมหาสารคาม- วัดโพธิ์ทอง อำเภอพยัคฆภูมิพิสัย จังหวัดมหาสารคาม- วัดโพธิ์ทอง อำเภอนาเชือก จังหวัดมหาสารคาม- วัดโพธิ์ทอง อำเภอเกษตรวิสัย จังหวัดร้อยเอ็ด- วัดโพธิ์ทอง อำเภอจตุรพักตรพิมาน จังหวัดร้อยเอ็ด- วัดโพธิ์ทอง หมู่ที่ 6 ตำบลโพธิ์ทอง อำเภอศรีสมเด็จ จังหวัดร้อยเอ็ด- วัดโพธิ์ทอง หมู่ที่ 1 ตำบลโพธิ์ทอง อำเภอศรีสมเด็จ จังหวัดร้อยเอ็ด- วัดโพธิ์ทอง อำเภอสุวรรณภูมิ จังหวัดร้อยเอ็ด- วัดโพธิ์ทอง หมู่ที่ 1 ตำบลห้วยหินลาด อำเภอสุวรรณภูมิ จังหวัดร้อยเอ็ด- วัดโพธิ์ทอง หมู่ที่ 7 ตำบลห้วยหินลาด อำเภอสุวรรณภูมิ จังหวัดร้อยเอ็ด- วัดโพธิ์ทอง จังหวัดระนอง- วัดโพธิ์ทอง อำเภอเชียงคาน จังหวัดเลย- วัดโพธิ์ทอง อำเภอท่าลี่ จังหวัดเลย- วัดโพธิ์ทอง อำเภอภูเรือ จังหวัดเลย- วัดโพธิ์ทอง จังหวัดสระแก้ว- วัดโพธิ์ทอง จังหวัดสระบุรี- วัดโพธิ์ทอง จังหวัดสุโขทัย- วัดโพธิ์ทอง จังหวัดสุพรรณบุรี- วัดโพธิ์ทอง อำเภอท่าตูม จังหวัดสุรินทร์- วัดโพธิ์ทอง อำเภอโนนนารายณ์ จังหวัดสุรินทร์- วัดโพธิ์ทอง จังหวัดหนองบัวลำภู- วัดโพธิ์ทอง จังหวัดหนองบัวลำภู- วัดโพธิ์ทอง จังหวัดอ่างทอง- วัดโพธิ์ทอง จังหวัดอำนาจเจริญ- วัดโพธิ์ทอง อำเภอไชยวาน จังหวัดอุดรธานี- วัดโพธิ์ทอง อำเภอบ้านผือ จังหวัดอุดรธานี- วัดโพธิ์ทอง อำเภอประจักษ์ศิลปาคม จังหวัดอุดรธานี- วัดโพธิ์ทอง อำเภอหนองหาน จังหวัดอุดรธานี- วัดโพธิ์ทอง จังหวัดอุตรดิตถ์- วัดโพธิ์ทอง จังหวัดอุบลราชธานี
สงครามพระนางแอนน์

สงครามพระนางแอนน์ (Queen Anne's War; พ.ศ. 2245–2256) เป็นรุ่นที่สองของ สงครามฝรั่งเศส-อเมริกันอินเดียน ที่ต่อสู้ในทวีปอเมริกาเหนือ ที่เกี่ยวข้องกับอาณาจักรอาณานิคมบริเตนใหญ่, ฝรั่งเศสและสเปน เกิดขึ้นในรัชสมัยของ สมเด็จพระราชินีแอนน์ ในทวีปยุโรป โดยทั่วไปแล้วถือว่าสงครามครั้งนี้เป็นเขตสงครามในทวีปอเมริกาของสงครามสืบราชบัลลังก์สเปน ในขณะที่ในทวีปอเมริกาถือว่าเป็นสงครามแยกต่างหาก สงครามครั้งนี้ยังเป็นที่รู้จักกันในนาม สงครามอินเดียนครั้งที่สาม หรือในชื่อ สงครามระหว่างอาณานิคมครั้งที่สอง ในฝรั่งเศส

**อ้างอิง**
หมวดหมู่:สงครามเกี่ยวข้องกับอังกฤษ
หมวดหมู่:สงครามเกี่ยวข้องกับบริเตนใหญ่
หมวดหมู่:สงครามเกี่ยวข้องกับฝรั่งเศส
หมวดหมู่:สงครามเกี่ยวข้องกับสเปน

หมวดหมู่:นูแวลฟร็องส์
หมวดหมู่:แอนน์ สมเด็จพระราชินีนาถแห่งบริเตนใหญ่
หมวดหมู่:ผู้เล่นในฟุตบอลชิงแชมป์แห่งชาติยุโรป 2020

หมวดหมู่:ผู้เล่นในฟุตบอลชิงแชมป์แห่งชาติยุโรป
หมวดหมู่:ฟุตบอลชิงแชมป์แห่งชาติยุโรป 2020
ภาวะพร่องออกซิเจน

ภาวะพร่องออกซิเจน (hypoxia) คือภาวะที่เนื้อเยื่อบางส่วนหรือทั้งหมดของร่างกายได้รับออกซิเจนไม่เพียงพอต่อความต้องการ อาจพบทั่วร่างกายหรือเฉพาะบางบริเวณของร่างกายก็ได้ โดยทั่วไปแล้วเกิดจากโรคต่างๆ แต่บางครั้งก็เป็นการเปลี่ยนแปลงตามปกติ เช่น ในระหว่างการฝึกหายใจช้า หรือการออกกำลังกายหนักๆ เป็นต้น
ภาวะพร่องออกซิเจนต่างจากภาวะเลือดมีออกซิเจนน้อย (hypoxemia) โดยภาวะเลือดมีออกซิเจนน้อยสามารถทำให้เกิดภาวะพร่องออกซิเจนได้ แต่ภาวะพร่องออกซิเจนก็อาจเกิดจากสาเหตุอื่นๆ ได้ เช่น ภาวะพร่องออกซิเจนจากโลหิตจาง ภาวะเช่นนี้ในน้ำเลือดอาจมีปริมาณออกซิเจนเป็นปกติ เซลล์เม็ดเลือดแดงแต่ละเซลล์ก็ขนส่งออกซิเจนเต็มที่ตามปกติ แต่ร่างกายได้รับออกซิเจนน้อยกว่าความต้องการ เนื่องจากจำนวนเซลล์เม็ดเลือดแดงมีน้อย เป็นต้น

**อ้างอิง**

**แหล่งข้อมูลอื่น**
หมวดหมู่:เวชศาสตร์ใต้น้ำ
หมวดหมู่:ออกซิเจน
หมวดหมู่:วิทยาปอด
เลือดมีออกซิเจนน้อย

ภาวะเลือดมีออกซิเจนน้อย (hypoxemia) หมายถึงการที่ในเลือด (โดยเฉพาะเลือดในหลอดเลือดแดง) มีปริมาณออกซิเจนน้อยกว่าปกติ เกิดได้จากหลายสาเหตุ และมักทำให้เกิดภาวะพร่องออกซิเจนได้ เนื่องจากเลือดที่มีปริมาณออกซิเจนน้อยย่อมไม่สามารถส่งออกซิเจนให้เนื้อเยื่อได้เพียงพอต่อความต้องการ

**นิยาม**
ภาวะเลือดมีออกซิเจนน้อยคือการที่มีออกซิเจนในเลือดน้อย ส่วนภาวะพร่องออกซิเจนจะกินความหมายกว้างกว่าคือการมีออกซิเจนน้อยในเลือด หรือในเนื้อเยื่อ หรือในร่างกาย ภาวะเลือดมีออกซิเจนน้อยสามารถทำให้เกิดภาวะพร่องออกซิเจนได้ เรียกว่า ภาวะพร่องออกซิเจนเหตุเลือดมีออกซิเจนน้อย (hypoxemic hypoxia) แต่ภาวะพร่องออกซิเจนยังสามารถเกิดได้จากสาเหตุอื่นๆ อีก เช่น ภาวะเลือดจาง เป็นต้น
นิยามของภาวะเลือดมีออกซิเจนน้อยโดยทั่วไปแล้วจะอ้างอิงกับการลดลงของความดันย่อยของออกซิเจนในเลือดแดง (หน่วยเป็นมิลลิเมตรปรอท) นิยามอื่นๆ อาจอ้างอิงกับปริมาตรออกซิเจนที่ลดลง (มิลลิลิตรของออกซิเจนต่อเดซิลิตรของเลือด) หรือร้อยละความอิ่มตัวของฮีโมโกลบินที่จับกับออกซิเจน โดยทั้งหมดนี้อาจพบร่วมกันหรือพบแยกกันก็ได้

**อ้างอิง**

**แหล่งข้อมูลอื่น**
หมวดหมู่:สรีรวิทยา
เจมส์ ดันน์

เจมส์ ฮาเวิร์ด ดันน์ (James Howard Dunn; 2 พฤศจิกายน ค.ศ. 1901 – 1 กันยายน ค.ศ. 1967) เป็นนักแสดงละครเวที ภาพยนตร์ และโทรทัศน์ชาวอเมริกัน ผู้ชนะเลิศรางวัลออสการ์ สาขานักแสดงสมทบชายยอดเยี่ยม จากบทบาทจอห์นนี โนแลน ในภาพยนตร์เรื่อง อะทรีโกรว์สอินบรุกลิน (1945) เขาปรากฏตัวเป็นประจำในละครซิตคอม อิตส์อะเกรตไลฟ์ ตั้งแต่ปี ค.ศ. 1954 ถึง 1956 และเป็นแขกรับเชิญในซีรีส์โทรทัศน์ยอดนิยมหลายเรื่องตั้งแต่ปี 1950 ถึงกลางคริสต์ทศวรรษ 1960 รวมถึงมีดวงดาวอยู่ในฮอลลีวูดวอล์กออฟเฟมสองดวงสำหรับวงการภาพยนตร์และโทรทัศน์

**อ้างอิง**

**แหล่งข้อมูลอื่น**
 id=0007223- 38730- 10397211-  เจมส์ ดันน์ ที่ประวัติศาสตร์เสมือนจริง
หมวดหมู่:บุคคลที่เกิดในปี พ.ศ. 2444
หมวดหมู่:บุคคลที่เสียชีวิตในปี พ.ศ. 2510
หมวดหมู่:นักแสดงภาพยนตร์ชายชาวอเมริกัน
หมวดหมู่:นักแสดงละครโทรทัศน์ชายชาวอเมริกัน
หมวดหมู่:นักแสดงชายชาวอเมริกันในศตวรรษที่ 20
หมวดหมู่:ชาวอเมริกันเชื้อสายไอริช
หมวดหมู่:นักแสดงสมทบชายยอดเยี่ยม รางวัลออสการ์
หมวดหมู่:บุคคลจากแมนแฮตตัน
ท่าอากาศยานนานาชาติอัลฮุดัยดะฮ์

ท่าอากาศยานนานาชาติอัลฮุดัยดะฮ์ OYHD เป็นท่าอากาศยานในอัลฮุดัยดะฮ์ ประเทศเยเมน 

**สาายการบินและเส้นทาง**
ณ พ.ศ. 2564 ไม่มีสายการบินใดมาที่นี่อีกหลังเยเมเนียยกเลิกทุกเส้นทางใน พ.ศ. 2558 เนื่องจากความขัดแย้งที่กำลังดำเนินอยู่ในภูมิภาค

**สงครามกลางเมืองเยเมน**
ท่าอากาศยานมีส่วนเกี่ยวข้องอย่างมากในยุทธการที่อัลฮุดัยดะฮ์ กองกำลังผสมที่นำโดยซาอุดีอาระเบียเคลื่อนพลไปยึดท่าอากาศยานในช่วงแรกของยุทธการที่อัลฮุดัยดะฮ์ซึ่งเริ่มขึ้นในวันที่ 13 มิถุนายน พ.ศ. 2561 ท่าอากาศยานถูกกองกำลังผสมยึดครองบางส่วนในเดือนมิถุนายน พ.ศ. 2561 ถึงแม้ว่ากองกำลังฮูษียังคงควบคุมส่วนหลักอยู่

**อ้างอิง**

**แหล่งข้อมูลอื่น**
 Yemen Civil Aviation - Hodeida Airport
อัลฮุดัยดะฮ์
หมวดหมู่:เอเชียตะวันออกเฉียงใต้ในปี พ.ศ. 2561

หมวดหมู่นี้เฉพาะสำหรับหัวข้อที่เกี่ยวข้องกับปี พ.ศ. 2561 ในเอเชียตะวันออกเฉียงใต้
หมวดหมู่:พ.ศ. 2561
หมวดหมู่:เอเชียในปี พ.ศ. 2561
ตำบลกล้วยแพะ

กล้วยแพะ เป็นตำบลหนึ่งของอำเภอเมืองลำปาง จังหวัดลำปาง ใน พ.ศ. 2563 ตำบลนี้มีประชากร 8,874 คน

**การแบ่งเขตการปกครอง**
ตำบลกล้วยแพะแบ่งออกเป็น 6 หมู่บ้าน ดังนี้

**องค์กรปกครองส่วนท้องถิ่น**
ตำบลกล้วยแพะทั้งตำบลอยู่ในเขตเทศบาลเมืองเขลางค์นคร

**อ้างอิง**

**แหล่งข้อมูลอื่น**
 ตำบลกล้วยแพะจากเว็บไซต์ Thaitambon.com date=2021-04-20 
กล้วยแพะ
แม่แบบ:กล่องข้อมูล ประมุขแห่งรัฐฝรั่งเศส/styles.css

/* เมื่อแม่แบบหลักปรับปรุงแล้ว ให้ลบหน้านี้ได้ */
.hiddenStructure {
display: none;
}
แม่แบบ:เหตุการณ์ปัจจุบัน/2564 พฤษภาคม 26

* จันทรุปราคาเต็มดวงที่สั้นที่สุดเป็นอันดับสองของคริสต์ศตวรรษที่ 21 ที่มีเวลาเต็มดวงสมบูรณ์เพียง 14 นาที สามารถสังเกตได้ในพื้นที่มหาสมุทรแปซิฟิกและโอเชียเนีย เอเชียใต้และเอเชียตะวันออกสามารถมองเห็นได้ในช่วงพระจันทร์ขึ้น และทวีปอเมริกาในช่วงพระจันทร์ตก  (Space.com)- อุทยานแห่งชาติกาลาปาโกสในเอกวาดอร์ยืนยันสายพันธุ์เต่าเพศเมียซึ่งค้นพบเมื่อสองปีก่อนโดยนักวิทยาศาสตร์ว่าเป็นเต่ากาลาปาโกสเกาะเฟอร์นันดินา ภายหลังการตรวจสอบทางยีนโดยมหาวิทยาลัยเยล ซึ่งก่อนหน้าเชื่อกันว่าสปีชี่ส์ดังกล่าวได้สูญพันธุ์ไปแล้วกว่าร้อยปี  (The Guardian)
}
เว็นอะวูแมน

"เว็นอะวูแมน" (อังกฤษ: When A Woman) คือเพลงของ แกเบรียล นักร้องหญิงชาวอังกฤษ  แต่งโดย แกเบรียล ร่วมกับ ริชาร์ด สแตนนาร์ด และ จูเลียน แกลลาเกอร์ วางจำหน่ายในเดือนมิถุนายน พ.ศ. 2543 เป็นซิงเกิลที่สามจากอัลบั้มชุดที่สามที่ชื่อว่า ไรส์ เพลงนี้ขึ้นถึงอันดับที่ 6 บนชาร์ตซิงเกิลของสหราชอาณาจักร กลายเป็นซิงเกิลอันดับ 2 จากอัลบั้มที่ขึ้นชาร์ตสูงสุด และเป็นเพลงฮิตติดท้อปเท็นอันดับที่ 8 ของแกเบรียล

**รายชื่อเพลง**

**ชาร์ต**

**อ้างอิง**
หมวดหมู่:เพลงในปี พ.ศ. 2542
หมวดหมู่:ซิงเกิลในปี พ.ศ. 2543
บรอนสัน รีด

เจร์ไมนี แฮเลย์ (Jermaine Haley; 25) เป็นนักมวยปล้ำอาชีพชาวออสเตรเลียที่เซ็นสัญญากับ WWE ภายใต้ชื่อนาม บรอนสัน รีด (Bronson Reed) เคยเป็นที่รู้จักในนาม โจนาห์ ร็อก (Jonah Rock) ตอนร่วมกลุ่ม The Mighty Don't Kneel

**แชมป์และรางวัล**
Explosive Pro Wrestling
**EPW Tag Team Championship (1 time) – with Marcius Pitt- International Wrestling Australia
** IWA Heavyweight Championship (1 time)
*Melbourne City Wrestling
**MCW World Heavyweight Championship (1 time)
**MCW Tag Team Championship (1 time) - with Hartley Jackson
**MCW Intercommonwealth Championship (1 time)
**Ballroom Brawl (2017)
**Third Triple Crown Champion
*NWA Australian Wrestling Alliance
**NWA AWA Heavyweight Championship (1 time)
**Queensland Double Crown Championship (1 time)
*Pacific Pro Wrestling
**PPW Heavyweight Championship (1 time)
*Pro Wrestling Australia
**PWA Heavyweight Championship (1 time)- Pro Wrestling Illustrated
**Ranked No. 73 of the top 500 singles wrestlers in the PWI 500 in 2021
*Wrestle Rampage
**WR Australian National Championship (3 times)
**WR Meltdown World Tag Team Championships (1 time) - with Hartley Jackson
*WWE
**NXT North American Championship (1 time)
** André the Giant Memorial Battle Royal (2024)

**อ้างอิง**

**แหล่งข้อมูลอื่น**
jonahrockprowres
*bronsonreedwwe
หมวดหมู่:นักมวยปล้ำชาวออสเตรเลีย
หมวดหมู่:นักมวยปล้ำอาชีพชาวต่างชาติ
หมวดหมู่:ชาวออสเตรเลียเชื้อสายซามัว
ฟาบรีซีโอ โรมาโน

ฟาบรีซีโอ โรมาโน (Fabrizio Romano; เกิด 21 กุมภาพันธ์ ค.ศ. 1993) เป็นนักข่าวกีฬาชาวอิตาลี เขาเชี่ยวชาญข่าวการย้ายทีมของนักเตะทั่วโลก โดยมีสโลแกนติดปากว่า "Here we go!" ซึ่งใช้ประกาศเมื่อมีดีลการย้ายทีมเกิดขึ้น

**ประวัติ**
ฟาบรีซีโอ โรมาโน เกิดเมื่อวันที่ 21 กุมภาพันธ์ ค.ศ. 1993 ที่เมืองเนเปิลส์ และศึกษาต่อที่มหาวิทยาลัยพระหฤทัยคาทอลิกในเมืองมิลาน เขาเป็นผู้ที่มีความสามารถทางด้านภาษา สามารถพูดได้หลายภาษาทั้งภาษาอังกฤษ ภาษาสเปน และภาษาอิตาลี โรมาโนเป็นแฟนของสโมสรวอตฟอร์ด ซึ่งแข่งขันอยู่ในอีเอฟแอลแชมเปียนชิปของอังกฤษ

**อาชีพ**

**ภาพรวมอาชีพ**
โรมาโนเริ่มต้นอาชีพนักข่าวฟุตบอลตั้งแต่ปี 2009 ขณะยังเรียนอยู่ระดับมัธยมปลาย ในปี 2010 กาเร็ธ ครุกส์ ได้พบกับโรมาโนระหว่างเป็นพิธีกรในงานภายในองค์กรของบริษัทเฟียต ที่โรมาโนทำงานอยู่ในขณะนั้น หลังจากประทับใจในความรู้เกี่ยวกับฟุตบอลอิตาลีของเขา ครุกส์จึงได้ส่งอีเมลไปยัง ทิม เดวี ผู้อำนวยการใหญ่ของบีบีซี เพื่อเสนอให้โรมาโน มาร่วมเป็นแขกรับเชิญใน "ทีมยอดเยี่ยมประจำสัปดาห์" คอลัมน์ยอดนิยมของครุกส์ จุดเปลี่ยนสำคัญในอาชีพของเขาเกิดขึ้นในปี 2011 เมื่อโรมาโนได้รับข้อมูลวงในจากเอเยนต์ชาวอิตาลีที่ทำงานให้กับบาร์เซโลนา เกี่ยวกับเมาโร อิการ์ดิ ซึ่งขณะนั้นเป็นนักเตะเยาวชนของบาร์เซโลนา ในปี 2012 โรมาโนได้เข้าร่วมงานกับสกายสปอร์ต (อิตาลี) และได้สร้างเครือข่ายอันกว้างขวางกับสโมสร นักเตะ และเอเยนต์ทั่วทั้งยุโรป นอกจากนี้ เขายังเขียนบทความให้กับเดอะการ์เดียน และซีบีเอสสปอร์ตส โดยอาศัยอยู่ที่เมืองมิลาน

**ผลงานที่โดดเด่นและเป็นที่ยอมรับ**
โรมาโนเป็นที่รู้จักจากประโยคติดปากว่า "Here we go!" ซึ่งใช้เพื่อยืนยันการทำข้อตกลงในการย้ายทีม 90min ยกย่องให้เขาเป็นหนึ่งในแหล่งข่าวที่น่าเชื่อถือที่สุดในการย้ายทีมของนักฟุตบอล โดยมีชื่อเสียงโด่งดังในด้านความแม่นยำของข้อมูล ชื่อเสียงความน่าเชื่อถือและจำนวนผู้ติดตามบนโซเชียลมีเดียที่มากมายของเขา ทำให้หลายสโมสรฟุตบอลเชิญเขาเข้ามามีส่วนร่วมในการเผยแพร่วิดีโอประกาศการย้ายทีมของนักเตะ โรมาโน่ได้รับการคัดเลือกให้อยู่ในรายชื่อ Forbes 30 Under 30 ประจำปี 2022 ในสาขา Media & Marketing ซึ่งเป็นรางวัลที่มอบให้กับบุคคลที่มีอายุต่ำกว่า 30 ปี ที่สร้างผลงานโดดเด่นและมีอิทธิพลในวงการสื่อและการตลาดของยุโรป นอกจากนี้ เขายังได้รับรางวัล 'นักข่าวฟุตบอลยอดเยี่ยม' ในงาน Globe Soccer Awards ประจำปี 2022 และรางวัล 'นักข่าวดิจิทัลยอดเยี่ยม' ในงานเดียวกันประจำปี 2023

**ข้อโต้เถียง**
ในเดือนกุมภาพันธ์ 2024 สื่อเดนมาร์กชื่อ Tipsbladet รายงานว่า มีเอกสารบางส่วนที่เปิดเผยออกมา แสดงให้เห็นว่าบริษัทที่เกี่ยวข้องกับโรมาโน ได้ติดต่อสโมสรฟุตบอลหลายแห่ง รวมถึงสโมสรในเดนมาร์ก เพื่อเสนอให้จ่ายเงินเพื่อแลกกับการโปรโมทสโมสรผ่านทางโซเชียลมีเดียของเขา

**อ้างอิง**

**แหล่งข้อมูลอื่น**
  Profile on The Guardian-  Profile on CBS Sports- id=FabrizioRomano- id=fabriziorom-  SOS Fanta website
หมวดหมู่:ศิษย์เก่ามหาวิทยาลัยพระหฤทัยคาทอลิก
หมวดหมู่:นักข่าวชาวอิตาลี
หมวดหมู่:บุคคลจากนาโปลี
วัดอัมพุวราราม

วัดอัมพุวราราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านงิ้ว อำเภอสามโคก จังหวัดปทุมธานี โดย พระครูวิสุทธิกิตติคุณ (หลวงพ่อสมชาย กิตติสาโร) เป็นเจ้าอาวาสรูปปัจจุบัน
วัดอัมพุวราราม เดิมวัดชื่อ วัดอำภรำ สร้างขึ้นในรัชสมัยพระบาทสมเด็จพระพุทธยอดฟ้าจุฬาโลก โดยชาวรามัญที่มาช่วยรบในสมัยสงคราม 9 ทัพ ชาวรามัญได้สร้างวัดนี้ขึ้นพร้อมกับอีกหลายวัดทั้งในเขตจังหวัดนนทบุรีและปทุมธานี อย่างไรก็ตาม จากข้อมูลของกรมการศาสนาระบุว่า ตั้งวัดเมื่อวันที่ 20 มีนาคม พ.ศ. 2400 ได้รับพระราชทานวิสุงคามสีมาเมื่อวันที่ 24 มิถุนายน พ.ศ. 2418 ในปี พ.ศ. 2538 นับว่าเป็นการปรับปรุงและพัฒนาวัดครั้งใหญ่ ในสมัยหลวงพ่อเสริม ด้วยการบูรณะซ่อมแซมของเก่า ก่อสร้างของใหม่ โดยเฉพาะ อุโบสถเฉลิมพระเกียรติพระบาทสมเด็จพระเจ้าอยู่หัว ทรงครองสิริราชสมบัติครบ 50 ปี เป็นรูปแบบทรงไทยจัตุรมุข 2 ชั้น ภายในมีองค์พระพุทธชินราชจำลองประดิษฐานอยู่ สิ่งศักดิ์สิทธิ์ภายในวัด คือ "พระพุทธรูปหลวงพ่อโต" ขนาดหน้าตัก 49 นิ้ว ปางมารวิชัย ประดิษฐานภายในวิหารหลังเล็ก ภายในวัดยังมีรูปปั้นพญาเจ่ง
พื้นที่ของวัดไผ่ล้อมและวัดอัมพุวรารามยังเป็นเขตห้ามล่าสัตว์ป่า เนื่องจากมีสัตว์ป่ามาอาศัยอยู่จำนวนมาก โดยเฉพาะนกปากห่างซึ่งมีจำนวนนับหมื่นตัว

**อ้างอิง**
อัมพุวราราม
อัมพุวราราม
วัดเทพประสิทธิ์คณาวาส

วัดเทพประสิทธิ์คณาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าคา อำเภออัมพวา จังหวัดสมุทรสงคราม
วัดเทพประสิทธิ์คณาวาสจดทะเบียนเป็นวัด เมื่อ พ.ศ. 2425 ได้รับพระราชทานวิสุงคามสีมา เมื่อ พ.ศ. 2499 กำเนิดได้ด้วยมีผู้ทรงเจ้าชื่อ หลวงพ่อบ้านแหลม ซึ่งมีคนเลื่อมใสในการรักษาพยาบาลเรื่องโรคภัยต่าง ๆ โดยมิได้คิดค่ารักษาพยาบาล โดยมีการสร้างศาลาขึ้นเป็นวิหาร 1 หลัง แล้วมีพระมาจำพรรษาเป็นสำนักสงฆ์ เมื่อพระมาจำพรรษามากขึ้น จึงจัดสร้างเป็นวัดเรียกว่า วัดวิหาร ฐานะของวัดวิหารเจริญ และเสื่อมลงหลายครั้ง แต่ได้อาศัยประชาชนในท้องถิ่นช่วยกันบำรุงวัด โดยการถวายบ้านเรือนเก่า ๆ มาก่อสร้างให้พระภิกษุสามเณรได้เป็นที่อยู่จำพรรษา อุโบสถเป็นไม้ฝากระดานยกพื้นพอสำหรับเป็นที่พระลงทำอุโบสถสังฆกรรมได้ จนวัดมีความเจริญ มีอาคารถาวรมั่นคง ในสมัยเจ้าอาวาสชื่อพระอาจารย์ชื่นได้ขอเปลี่ยนชื่อจากวัดวิหารเป็น "วัดเทพประสิทธิ์คณาวาส"ด้วยความเชื่อว่า มีเทวดาคุ้มครองหลวงพ่อบ้านแหลมอยู่ ส่วนสำนักทรงหลวงพ่อบ้านแหลมย้ายไปอยู่นอกวัด ไม่ไกลจากวัดเท่าใด มี 2 สำนัก คือ สำนักของคุณเซ็ง ธรรมสวัสดิ์ และสำนักของคุณสุทัศน์ ลิ้มชื่น
สิ่งสำคัญได้แก่ พระพุทธรูปหล่อปางอุ้มบาตร ชื่อว่า หลวงพ่อบ้านแหลม

**อ้างอิง**
เทพประสิทธิ์คณาวาส
หมวดหมู่:เจลีกคัพ

หมวดหมู่:การแข่งขันฟุตบอลถ้วยในประเทศญี่ปุ่น
ลีกคัพ
หมวดหมู่:ฟุตบอลลีกคัพแห่งชาติ
วัดไร่แตงทอง

วัดไร่แตงทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทุ่งลูกนก อำเภอกำแพงแสน จังหวัดนครปฐม
วัดไร่แตงทองตั้งเมื่อวันที่ 17 มีนาคม พ.ศ. 2535 ได้รับพระราชทานวิสุงคามสีมา เมื่อวันที่ 13 กรกฎาคม พ.ศ. 2536 สร้างขึ้นโดยหลวงปู่หลิว ปุณฺณโก พระเกจิดังในจังหวัดนครปฐม ขณะที่ท่านอยู่ที่วัดสนามแย้ จังหวัดกาญจนบุรี ก่อนย้ายมาจำพรรษาและพัฒนาวัดไร่แตงทองจนเป็นวัดที่ใหญ่โตมีชื่อเสียงเป็นที่รู้จักของคนทั่วไป
สิ่งศักดิ์สิทธิ์ของวัด คือ รูปเหมือนหลวงปู่หลิว นั่งพญาเต่าเรือน ขนาดสูง 8 เมตร 1 ศอก กว้าง 6 เมตร 1 คืบ ความยาว 8 เมตร 1 คืบ ผู้เลื่อมใสศรัทธาจากทั่วสารทิศเดินทางมากราบไหว้ และลอดใต้รูปเหมือนนั่งเต่ากันเป็นจำนวนมาก เชื่อกันว่าจะหายจากโรคภัยไข้เจ็บ อายุยืนเหมือนเต่า วัดยังมีรูปหล่อพระอรหันต์กัสสปะเถระ ปางสังคยานา ขนาดหน้าตักกว้าง 70 นิ้ว พระอานนท์ ขนาดหน้าตักกว้าง 60 นิ้ว และพระอุปคุต ขนาดหน้าตักกว้าง 60 นิ้ว วัตถุมงคลมีชื่อเสียงเรื่องวัตถุมงคลด้านพุทธคุณ เมตตามหานิยม ด้านค้าขายดียิ่งนัก

**อ้างอิง**
ไร่แตงทอง
อัลสตอม

อัลสตอม (Alstom) เป็นบริษัทผู้ผลิตระบบรถไฟข้ามชาติสัญชาติฝรั่งเศส โดยมีขอบเขตดำเนินการทั่วโลกในตลาดการขนส่งทางราง และมีบทบาทในสาขาการรับส่งผู้โดยสาร การส่งสัญญาณและรถจักร มีผลิตภัณฑ์อย่างเช่น รถไฟความเร็วสูง AGV, TGV, Eurostar, Avelia และ New Pendolino นอกเหนือไปจากรถไฟส่วนชานเมือง ส่วนภูมิภาคและมหานคร และรถราง Citadis
บริษัทฯ เกิดจากการรวมบริษัทระหว่างบริษัททอมสัน-ฮิวส์ตันอิเล็กทริก และส่วนวิศวกรรมไฟฟ้าของ Société Alsacienne de Constructions Mécaniques ใน ค.ศ. 1928 การเข้าซื้อกิจการในภายหลัง เช่น Constructions Electriques de France (ค.ศ. 1932), บริษัทต่อเรือ Chantiers de l'Atlantique (1976), และบางส่วนของ ACEC (ปลายคริสต์ทศวรรษ 1980) การรวมบริษัทกับบางส่วนของบริษัทเจเนอรัลอิเล็กทริก ทำให้เกิด จีอีซีอัลสตอมใน ค.ศ. 1989 ในปีเดียวกัน ยังได้เข้าซื้อบริษัทระบบรถไฟสัญชาติเยอรมัน Linke-Hofmann-Busch และบริษัทที่มีความชำนาญด้านการส่งสัญญาณทางรางสัญชาติอิตาลี Sasib Railways ใน ค.ศ. 1998 ยังได้จดทะเบียนในตลาดหลักทรัพย์ปารีส
ในเดือนกุมภาพันธ์ พ.ศ. 2563 บริษัท อัลสตอม ได้ลงนามในหนังสือสัญญาเพื่อซื้อธุรกิจรถไฟของบริษัท บอมบาร์ดิเอร์ โดยการควบรวมแล้วเสร็จเมื่อวันที่ 29 มกราคม พ.ศ. 2564

**อัลสตอมกับประเทศไทย**
อัลสตอมเข้ามาดำเนินธุรกิจในประเทศไทยกว่า 40 ปี โดยได้นำโซลูชันระบบปฏิบัติการเดินรถ ระบบอาณัติสัญญาณ SCADA และขบวนรถของอัลสตอมมาใช้งานร่วมกับระบบรถไฟในประเทศไทยหลายโครงการ ปัจจุบันบริษัทได้ควบรวมหน่วยธุรกิจระบบรางในประเทศไทยของ บริษัท บอมบาร์ดิเอร์ ทรานสปอร์เทชั่น โฮลดิ้งส์ (ประเทศไทย) จำกัด เข้ามาเป็นส่วนหนึ่งของบริษัทตามแผนควบรวมธุรกิจ และได้เปลี่ยนชื่อบริษัทเป็น บริษัท อัลสตอม (ประเทศไทย) จำกัด จนถึงปัจจุบัน โดยสำนักงานใหญ่ของบริษัทตั้งอยู่บริเวณถนนพระราม 4 เขตคลองเตย กรุงเทพมหานคร
ในประเทศไทยมีโครงการที่ใช้โซลูชันอัลสตอมหลายโครงการ ดังต่อไปนี้- อินโนเวีย โมโนเรล 300 : ใช้ใน รถไฟฟ้ามหานคร สายสีชมพู และ รถไฟฟ้ามหานคร สายสีเหลือง (ตัวรถประกอบที่โรงงานซีอาร์อาร์ซี อัลสตอม ประเทศจีน) โดยใช้ร่วมกับระบบการเดินรถ ซิตี้โฟล 650 จีโอเอ 04 ซึ่งเป็นระบบการเดินรถแบบไร้คนขับสมบูรณ์ และอัลสตอมยังเป็นผู้รับผิดชอบในการบำรุงรักษาโครงการนับจากวันเปิดให้บริการไปอีก 20 ปีด้วย

**อ้างอิง**
หมวดหมู่:บริษัทของฝรั่งเศส
หมวดหมู่:หัวรถจักรของฝรั่งเศส
หมวดหมู่:บริษัทที่ก่อตั้งในปี พ.ศ. 2471
นยาซาแลนด์

นยาซาแลนด์ (Nyasaland; ออกเสียง: -) เป็นรัฐในอารักขาของจักรวรรดิบริติชที่ตั้งอยู่บนทวีปแอฟริกา ก่อตั้งขึ้นใน พ.ศ. 2450 เมื่ออดีตรัฐในอารักขาแอฟริกากลางของอังกฤษเปลี่ยนชื่อไปเป็นนยาซาแลนด์ ระหว่าง พ.ศ. 2496 ถึง พ.ศ. 2506 นยาซาแลนด์กลายเป็นส่วนหนึ่งของสหพันธรัฐโรดีเชียและนยาซาแลนด์ หลังจากที่สหพันธ์ล่มสลาย นยาซาแลนด์แยกตัวเป็นอิสระจากอังกฤษเมื่อวันที่ 6 กรกฎาคม พ.ศ. 2507 และเปลี่ยนชื่อเป็นมาลาวี
ประวัติศาสตร์ของนยาซาแลนด์เป็นที่เด่นชัดขึ้นจากการสูญเสียที่ดินรวมครั้งใหญ่ของชุมชนชาวแอฟริกันในช่วงต้นของยุคล่าอาณานิคม ในเดือนมกราคม พ.ศ. 2458 บาทหลวงจอห์น ชิลีเลเบได้ก่อกบฏขึ้นเพื่อต่อต้านการเลือกปฏิบัติต่อชาวแอฟริกันของคนขาว ทว่าไม่สำเร็จ กระนั้นผู้ปกครองอาณานิคมก็ทำการทบทวนนโยบายบางอย่างของตนเองใหม่ จากนั้นในคริสต์ทศวรรษที่ 1930 กลุ่มชนชั้นสูงของชาวแอฟริกันที่ได้รับการศึกษาจำนวนมาก ซึ่งหลายคนเคยศึกษาในสหราชอาณาจักร เริ่มมีบทบาททางการเมืองมากขึ้นและขึ้นมาเป็นแกนนำในการเรียกร้องอิสรภาพ พวกเขาได้ก่อตั้งสมาคมขึ้นหลายแห่ง และถัดมาใน พ.ศ. 2487 จึงได้รวมตัวกันเป็นรัฐสภาแอฟริกันแห่งนยาซาแลนด์ (NAC) date=May 2020
เมื่อนยาซาแลนด์ถูกบังคับให้ร่วมสหพันธรัฐกับโรดีเซียตอนใต้และโรดีเซียตอนเหนือใน พ.ศ. 2496 เหตุการณ์ความไม่สงบในเมืองจึงปะทุขึ้น เนื่องจากประชาชนในดินแดนนยาซาแลนด์ไม่ประสงค์เข้าร่วมสหพันธ์ดังกล่าว ความล้มเหลวของรัฐสภาฯ ในการป้องกันปัญหานี้ทำให้นยาซาแลนด์ล่มสลาย แต่หลังจากนั้นไม่นานคนรุ่นใหม่ที่อายุน้อยกว่าและมีความเข้มแข็งมากขึ้นก็ได้ฟื้น NAC ขึ้นมา ในที่สุดพวกเขาเชิญฮาสต์ติง บานดา กลับมา และนำประเทศไปสู่การประกาศเอกราชในฐานะประเทศมาลาวีใน พ.ศ. 2507

**อ้างอิง**
หมวดหมู่:สิ้นสุดในปี พ.ศ. 2507
หมวดหมู่:รัฐสิ้นสภาพในประเทศมาลาวี
หมวดหมู่:รัฐและดินแดนที่ก่อตั้งในปี พ.ศ. 2450
หมวดหมู่:รัฐและดินแดนที่ก่อตั้งในปี พ.ศ. 2493
หมวดหมู่:สิ้นสุดในปี พ.ศ. 2506
หมวดหมู่:อดีตอาณานิคมและรัฐในอารักขาของอังกฤษในทวีปแอฟริกา‎
วัดพรานนก

วัดพรานนก วัดราษฎร์ในสังกัดคณะสงฆ์มหานิกาย ตั้งอยู่ที่ตำบลโพสาวหาญ อำเภออุทัย จังหวัดพระนครศรีอยุธยา
วัดพรานนกสร้างขึ้นเมื่อประมาณ พ.ศ. 2300  ในเวลานั้นพระยาวชิรปราการ เจ้าเมืองกำแพงเพชร ซึ่งสถาปนาในภายหลังเป็นพระเจ้าตากสินมหาราช ได้นำทัพมาพัก ณ บริเวณที่ตั้งวัด และประกาศกู้ชาติ ณ สถานที่แห่งนี้ โดยมีพรานทองคำ ซึ่งมีอาชีพล่านกหนูเลี้ยงชีพรับหน้าที่จัดหาเสบียงส่งให้กองทัพ ได้คาบข่าวมาแจ้งพระยาวชิรปราการให้วางแผนรบจนได้ชัยชนะ พรานทองคำจึงได้รับแต่งตั้งเป็นฝ่ายเสบียงประจำกองทัพ และเมื่อมีการสร้างวัด จึงนำฉายาพรานนก อันเป็นชื่อเรียกที่พระยาวชิรปราการโปรดเรียกพรานทองคำบ่อย ๆ มาตั้งเป็นชื่อวัด ภายหลังชื่อ พรานนก ที่ตั้งอยู่ฝั่งธนบุรีในกรุงเทพมหานคร ตั้งชื่อไว้เพื่อระลึกถึงวัดพรานนกแห่งนี้ด้วย
สิ่งสำคัญของวัด ได้แก่ พระประธานในอุโบสถสร้างขึ้นด้วยทองเหลือง พระศิลาแลงสมัยกรุงศรีอยุธยานามว่า หลวงพ่อแดง ปางมารวิชัย และยังเป็นที่ตั้งของพระบรมราชานุสาวรีย์สมเด็จพระเจ้าตากสินมหาราช และอนุสรณ์สถานพรานนก

**อ้างอิง**
พรานนก
หมวดหมู่:สิ่งก่อสร้างในสมัยกรุงศรีอยุธยา
ประชาชน (หนังสือพิมพ์)

ประชาชน (ປະຊາຊົນ, ปะซาซน) เป็นหนังสือพิมพ์รายสัปดาห์ที่เผยแพร่ในประเทศลาว ก่อตั้งในวันที่ 13 สิงหาคม ค.ศ. 1950 โดยเป็นระบบทางการของพรรคประชาชนปฏิวัติลาว ซึ่งเป็นพรรคคอมมิวนิสต์ตามหลักการของลัทธิมากซ์–เลนินและเป็นพรรคการเมืองเดียวที่ได้รับอนุญาตในประเทศ

**อ้างอิง**
หมวดหมู่:หนังสือพิมพ์ที่เผยแพร่ในประเทศลาว
หมวดหมู่:พรรคประชาชนปฏิวัติลาว
หมวดหมู่:หนังสือพิมพ์พรรคคอมมิวนิสต์
หลี่ ปี้

หลี่ ปี้ หรือ หลี่ มี่ (李泌; 1265 - 12 เมษายน 1332) ชื่อรอง ฉางยฺเหวียน (長源) ขุนนางของจีนในสมัย ราชวงศ์ถัง เป็นที่ปรึกษาผู้ซื่อสัตย์ต่อจักรพรรดิ 3 พระองค์ จักรพรรดิถังซู่จง พระราชโอรสของจักรพรรดิซู่จง จักรพรรดิถังไต้จง และพระราชโอรสของจักรพรรดิไต้จง จักรพรรดิถังเต๋อจง แต่ปฏิเสธที่จะรับราชการในราชสำนักของ จักรพรรดิซู่จง และ จักรพรรดิไต้จง รับราชการเป็นอัครมหาเสนาบดีของ จักรพรรดิเต๋อจง เพียงเท่านั้น เขาเป็นบุคคลที่ถกเถียงกันอย่างมากในข้อคิดเห็นของนักประวัติศาสตร์,ในขณะที่เขาถูกมองโดยนักประวัติศาสตร์บางคนว่าไร้สาระและผิดปกติ,ในขณะที่คนอื่น ๆ ยกย่องเขาในความเป็นอัจฉริยะในเรื่องนโยบายต่างประเทศและเรื่องการทหาร.

**ปูมหลัง**
หลี่ปี้เกิดในปี พ.ศ. 1265, ระหว่างรัชสมัยของ จักรพรรดิถังเสฺวียนจง. ครอบครัวของเขามาจากเมืองหลวงของราชวงศ์ถัง ฉางอัน, สืบเชื้อสายจากขุนนาง รัฐฉิน หลี่ ตาน (李曇) และบุตรชายของหลี่ ตาน อัครมหาเสนาบดีของ รัฐจ้าว หลี่ ฉี (李齊). บรรพบุรุษของเขารับราชการเป็นขุนนางในหลายราชวงศ์อาทิ ราชวงศ์ฮั่น ราชวงศ์จิ้น Later Yan ราชวงศ์เว่ยเหนือ และ ราชวงศ์โจวเหนือ, บิดาของ หลี่ ปี้ หลี่ เฉิงซิ่ว (李承休) รับราชการเป็นผู้พิพากษามณฑล

**อ้างอิง**
หมวดหมู่:ขุนนางจีน
หมวดหมู่:บุคคลในยุคราชวงศ์ถัง
วัดสังฆาวาส

วัดสังฆาวาส โบราณสถานประเภทวัดร้างที่ตั้งอยู่ที่ตำบลคลองสวนพลู อำเภอพระนครศรีอยุธยา จังหวัดพระนครศรีอยุธยา
วัดสังฆาวาสปรากฏชื่อในพระราชพงศาวดารว่า พระยาตาก (สิน) ถูกส่งออกมาตั้งค่ายรับศึกของฝ่ายอังวะ อยู่ที่วัดใหญ่ชัยมงคล พร้อมกับพระยาเพชรบุรี (เรือง) ตั้งแต่เดือน 12 (พฤศจิกายน) ปี พ.ศ. 2309 ทัพของพระยาตากและพระยาเพชรบุรี ใช้ทัพเรือสกัดเรือรบของฝ่ายอังวะ ข้อความใน พระราชพงศาวดารกรุงสยาม จากต้นฉบับของบริติชมิวเซียม ระบุว่าพระยาเพชรบุรีถูกสังหารในการศึกที่วัดสังฆาวาส
ใน พระราชพงศาวดาร ฉบับพระราชหัตถเลขา ระบุว่า มหาดเล็กได้พา สมเด็จพระเจ้าเอกทัศน์ หลบหนีพม่ามาอยู่ที่วัดแห่งนี้ จนสมเด็จพระเจ้าเอกทัศน์อดพระกระยาหารจนสิ้นพระชนม์ ดังความว่า "พระเจ้าแผ่นดินนั้นหนีออกจากเมือง ลงเรือน้อยไปกับมหาดเล็กสองคน ไปเร้นซ่อนอยู่ในสุมทุมไม้ใกล้บ้านจิกข้างวัดสังฆาวาส มหาดเล็กนั้นก็ทิ้งเสียหนีไปอื่น อดอาหารอยู่แต่พระองค์เดียว พม่าหาจับได้ไม่"
ปัจจุบันวัดสังฆาวาสอยู่ในบริเวณร้านอาหารชื่อ ร้านบ้านสวนอิ่มสุข โดยวัดสังฆาวาสเหลือเพียงซากพระพุทธรูปซึ่งเหลือเพียงแค่ช่วงกลางและพระเพลา เศษกระเบื้อง ศาลาพร้อมพระพุทธรูปทองเหลืองที่สร้างขึ้นในภายหลังเพื่อเป็นสัญลักษณ์ว่าจุดนี้เคยเป็นที่ตั้งวัดมาก่อน

**อ้างอิง**
สังฆาวาส
บริติชฮอนดูรัส

บริติชฮอนดูรัส (British Honduras) หรือ ฮอนดูรัสของบริเตน เป็นคราวน์โคโลนีของบริเตน ตั้งอยู่ทางชายฝั่งตะวันออกของทวีปอเมริกากลาง ทางใต้ของเม็กซิโก ตั้งแต่ ค.ศ. 1749 ถึง 1964 หลังจากนั้นได้เลื่อนสถานะเป็นอาณานิคมปกครองตนเอง ก่อนเปลี่ยนชื่อเป็นเบลีซในเดือนมิถุนายน ค.ศ. 1973, และได้รับเอกราชอย่างสมบรูณ์ในเดือนกันยายน ค.ศ. 1981 กลายเป็นประเทศเบลีซในปัจจุบัน บริติชฮอนดูรัสเป็นดินแดนในปกครองแห่งสุดท้ายของสหราชอาณาจักรบนภาคพื้นทวีปอเมริกา
อาณานิคมบริติชฮอนดูรัสมีที่มาจากข้อตกลงในสนธิสัญญาแวร์ซาย (ค.ศ. 1783) ระหว่างบริเตนและสเปน ซึ่งให้สิทธิ์บริเตนในการตัดไม้ซุ้งระหว่างแม่น้ำฮอนโด (Hondo River) และแม่น้ำเบลีซ อนุสัญญาลอนดอน (ค.ศ. 1786) ขยายสิทธิ์ดังกล่าวให้ครอบคลุมไปถึงบริเวณแม่น้ำเบลีซและไซปัน (Sibun River) ใน ค.ศ. 1862 นิคมเบลีซในอ่าวฮอนดูรัส ถูกประกาศให้เป็นอาณานิคมของบริเตน เรียกกันว่าบริติชฮอนดูรัส และผู้แทนพระองค์ได้รับการเลื่อนสถานะขึ้นเป็นรองข้าหลวง โดยอยู่ภายใต้อำนาจของข้าหลวงแห่งจาไมกา

**อ้างอิง**
หมวดหมู่:รัฐสิ้นสภาพในประเทศเบลีซ
หมวดหมู่:รัฐและดินแดนที่ก่อตั้งในปี พ.ศ. 2326
หมวดหมู่:สิ้นสุดในปี พ.ศ. 2524
หมวดหมู่:อดีตอาณานิคมและรัฐในอารักขาของอังกฤษในทวีปอเมริกา‎
ซุ้มหินชายฝั่งของดาร์วิน

ซุ้มหินชายฝั่งดาร์วิน ถ่ายเมื่อ พ.ศ. 2549
ซุ้มหินชายฝั่งของดาร์วิน (Arco de Darwin) เป็นธรณีสัณฐานชายฝั่งตั้งอยู่ทางทิศตะวันออกเฉียงใต้ของเกาะดาร์วินในหมู่เกาะกาลาปาโกส มหาสมุทรแปซิฟิก ซุ้มหินเคยอยู่บนที่ราบหินขรุขระใต้น้ำที่มีชื่อเล่นว่า เอลเตอาโตร (el teatro; "โรงละคร") ในวันที่ 17 พฤษภาคม พ.ศ. 2564 ซุ้มหินเกิดการพังทลายลงมาจากการกัดเซาะตามธรรมชาติ จึงเหลือเพียงแต่เสาหินโด่งค้ำยันทิ้งเอาไว้
ซุ้มหินชายฝั่งและเกาะดาร์วินตั้งชื่อตามชาลส์ ดาร์วินนักธรรมชาติวิทยาชาวอังกฤษ ที่เคยมาศึกษาพื้นที่บริเวณนี้จนสร้างทฤษฎีวิวัฒนาการสมัยใหม่ที่ขับเคลื่อโดยการคัดเลือกโดยธรรมชาติ เพื่อเป็นการยกย่องแก่ดาร์วิน ชาวพื้นท้องถิ่นจึงตั้งชื่อเกาะหินโด่งที่เหลือว่า เสาแห่งวิวัฒนาการ (Los Pilares de la Evolución)

**ภูมิศาสตร์**
เกาะดาร์วินเป็นเกาะขนาดเล็กที่ไม่มีผู้คนอาศัยอยู่ และเป็นส่วนหนึ่งของหมู่เกาะกาลาปาโกส มีพื้นที่ 2.33 ตารางกิโลเมตร และสูง 168 เหนือระดับน้ำทะเล ซุ้มหินชายฝั่งดาร์วินตั้งอยู่ห่างจากตัวเกาะไปทางทิศตะวันออกเฉียงใต้ราว 1 กม. ลักษณะที่คล้ายสะพานนี้เกิดจากการกัดเซาะตามธรรมชาติp=311 ตัวสะพานหินสูง 43 เมตร กว้าง 23 เมตรและยาว 70 เมตร

**พรรณสัตว์**
บริเวณนี้สามารถพบสัตว์น้ำได้หลากชนิด เช่น ปลาฉลามหัวค้อนหยัก, ปลากระเบนแมนตา, ปลาโอลาย, ปลาทูน่าครีบเหลือง, โลมา ปลาท้องทะเลอื่น ๆ รวมถึงอาจพบฉลามวาฬที่มีความยาวถึง 14 เมตร จะพบฉลามวาฬในบริเวณนี้ต้องแต่ต้นเดือนกรกฎาคม การที่มีสิ่งมีชีวิตอาศัยอยู่มากทำให้รอบ ๆ ซุ้มหินกลายเป็นที่ดำน้ำยอดนิยม

**การท่องเที่ยว**
ซุ้มหินชายฝั่งเป็นที่นิยมเรื่องการล่องเรือและถ่ายภาพ อีกทั้งความอุดมสมบูรณ์ของสิ่งมีชีวิตใต้ท้องทะเลทำให้ที่นี้เป็นสถานที่ดำน้ำยอดนิยม ซุ้มหินชายฝั่งและเกาะดาร์วินเป็นสถานที่ ๆ ไม่ให้นักท่องเที่ยวเดินขึ้นไปชม พื้นที่ในหมู่เกาะกาลาปาโกสถูกประกาศให้เป็นแหล่งมรดกโลกของยูเนสโกใน พ.ศ. 2521

**การพังทลาย**
ในวันที่ 17 พฤษภาคม พ.ศ. 2564 เวลา 17:20 น. ตามเวลาเวลาสากลเชิงพิกัด (11:20 น. ตามเวลาท้องถิ่น) ซุ้มหินได้พังทลายลงจากการกัดเซาะตามธรรมชาติ กระทรวงสิ่งแวดล้อมและน้ำของเอกวาดอร์ระบุว่า "เหตุการณ์นี้เป็นผลจากการกัดเซาะตามธรรมชาติ" ในอดีตนั้นซุ้มหินชายฝั่งดาร์วินเคยเป็นส่วนหนึ่งของเกาะดาร์วิน การพังทลายครั้งนี้มีพยานการพบเห็นคือกลุ่มนักดำน้ำบนเรือ กาลาปาโกสอะเกรสเซอร์ 3
หลักจากที่ซุ้มทลายลงมาแล้วชาวบ้านและคนในอุตสาหกรรมท่องเที่ยวท้องถิ่นจึงตั้งชื่อใหม่ให้เกาะหินโด่งที่เหลือว่า "เสาแห่งวิวัฒนาการ"(Los Pilares de la Evolución)

**อ้างอิง**

**แหล่งข้อมูลอื่น**
ซุ้มหินชายฝั่งดาร์วิน- pages= 240–- isbn=978-1-118-85268-2- isbn=978-1-84773-317-7
หมวดหมู่:หมู่เกาะกาลาปาโกส
หมวดหมู่:ธรณีสัณฐานในประเทศเอกวาดอร์
หมวดหมู่:ธรณีสัณฐานในจังหวัดกาลาปาโกส
หมวดหมู่:ชาลส์ ดาร์วิน
หมวดหมู่:มหินธรรมชาติ
ประมวลรายวิชา

ตัวอย่างประมวลรายวิชาในหลักสูตรเทคโนโลยีบัณฑิต มหาวิทยาลัยแคลิคัต
ประมวลรายวิชา (Syllabus (s); พหูพจน์ syllabuses หรือ syllabi) เป็นเอกสารที่ให้ข้อมูลเกี่ยวกับรายวิชาใดวิชาหนึ่ง และระบุสิ่งที่คาดหวังและหน้าที่รับผิดชอบ โดยทั่วไปแล้วเอกสารดังกล่าวมีขอบเขตที่แคบกว่าหลักสูตร ประมวลรายวิชาอาจมีที่มาจากคณะกรรมการทดสอบทางการศึกษา หรืออาจมาจากการเตรียมขึ้นของผู้สอนที่สอนหรือควบคุมรายวิชา ประมวลรายวิชาจัดได้ว่าเป็นเอกสารที่มีความสำคัญต่อการจัดการศึกษา โดยมีส่วนสำคัญในการช่วยเหลือผู้เรียนให้สามารถสร้างชิ้นงานหรือบรรลุวัตถุประสงค์ทางการเรียนที่กำหนดได้ ซึ่งผู้เรียนมักได้รับเอกสารดังกล่าวเป็นวันแรก ๆ เมื่อเข้าศึกษาในรายวิชานั้น ๆ

**อ้างอิง**
หมวดหมู่:วัสดุทางการศึกษา
หมวดหมู่:หลักสูตร
การเรียนรู้ผ่านการเล่น

เด็กเล่นในกระบะทรายที่สนามเด็กเล่น
การเรียนรู้ผ่านการเล่น (learning through play) เป็นศัพท์ทางการศึกษาและจิตวิทยาที่อธิบายการเรียนรู้ของเด็กรูปแบบหนึ่งที่ใช้วิธีการเล่น ซึ่งการเรียนรู้ลักษณะนี้ทำให้เด็กสามารถพัฒนาทักษะทางสังคมและประชาน มีภาวะทางอารมณ์ที่มั่นคงขึ้น และเกิดความมั่นใจในตนเองอันจำเป็นต่อการพบปะประสบการณ์และสิ่งแวดล้อมใหม่ รวมไปถึงมีทักษะการแก้ไขปัญหา การเรียนรู้ในลักษณะนี้ยังมีผลต่อการเรียนรู้ในห้องเรียน โดยทำให้เด็กมีพฤติกรรมในห้องเรียนที่ดีขึ้น 

**อ้างอิง**
หมวดหมู่:การศึกษาทางเลือก
หมวดหมู่:การเรียนรู้
หมวดหมู่:การเล่น
วัดโพธิ์ประทับช้าง

วัดโพธิ์ประทับช้าง วัดราษฎร์ในสังกัดคณะสงฆ์ มหานิกาย ตั้งอยู่ที่ ตำบลโพธิ์ประทับช้าง อำเภอโพธิ์ประทับช้าง จังหวัดพิจิตร
วัดโพธิ์ประทับช้างปรากฏหลักฐานใน พระราชพงศาวดารกรุงศรีอยุธยาฉบับพระราชหัตถเลขา สร้างขึ้นเมื่อ พ.ศ. 2242–2244 ในสมัยกรุงศรีอยุธยาตอนปลาย ช่วงรัชสมัย สมเด็จพระเจ้าสุริเยนทราธิบดี หรือ สมเด็จพระเจ้าเสือ บริเวณสถานที่ประสูติของพระองค์ ต่อมาวัดได้ถูกทิ้งร้างไปจากนั้นจึงได้มีการฟื้นฟูวัดขึ้นมาอีกครั้งหนึ่งและพัฒนามาจนถึงปัจจุบัน
ภายในวัดมี หลวงพ่อโต หรือ หลวงพ่อยิ้ม อายุกว่า 300 ปีซึ่งชาวบ้านแถบนั้นให้ความเคารพนับถือเป็นอย่างมากเป็นพระประธานในอุโบสถ มีอุโบสถหลังเก่าของวัดที่อยู่มาตั้งแต่แรกสร้างวัด อุโบสถเป็นอาคารก่ออิฐถือปูน หลังคาเครื่องไม้มุงกระเบื้อง ตั้งอยู่บนฐานไพที มีมุขเด็จด้านหน้าและด้านหลัง ประตูตกแต่งสวยงามด้วยซุ้มยอดบุษบก นอกกำแพงแก้วด้านทิศใต้ มีเจดีย์รายอีก 1 องค์ สันนิษฐานกันว่าเป็นตำหนักพระเจ้าเสือ นอกจากนี้ยังมีศาลซึ่งประดิษฐานพระบรมรูปของสมเด็จพระเจ้าเสือ และรูปปั้นของพันท้ายนรสิงห์ 

**ลำดับเจ้าอาวาส**
 พระครูธรรมรูจีราชมุนี 2244 - ? หลังจากนั้นวัดได้ถูกทิ้งร้างไปจากนั้นจึงได้ปรากฏนามเจ้าอาวาสอีกครั้งหนึ่งคือ- หลวงปู่จันทร์ 2491 - 2496- พระบก 2496 - 2505- หลวงปู่เขียว 2505 - 2505- พระแสวง 2505 - 2514- หลวงปู่ก่าย 2514 - 2515- พระอธิการประสิทธิ์ 2516 - 2517- พระอธิการน้อย 2517 - 2518 - พระครูวิบูลย์ธรรมาภรณ์ (ประยูร คุทฺตาทโร) 2518 - 2551- พระครูวิกรมสมาธิวัตร (จรัญ จนฺทสีโล) 2552 - ปัจจุบัน

**อ้างอิง**
โพธิ์ประทับช้าง
หมวดหมู่:สิ่งก่อสร้างในสมัยกรุงศรีอยุธยา
หมวดหมู่:โบราณสถานในจังหวัดพิจิตร
หมวดหมู่:อำเภอโพธิ์ประทับช้าง
พระเจ้าฉินฮุ่ยเหวิน

พระเจ้าฉินฮุ่ยเหวิน (秦惠文王; 356 - 311 ปีก่อนคริสตกาล) เป็นกษัตริย์แห่ง รัฐฉิน ระหว่าง 338 ถึง 311 ปีก่อนคริสตกาล ระหว่าง ยุครณรัฐ ใน ประวัติศาสตร์จีน และเป็นบรรพชนของ จิ๋นซีฮ่องเต้ พระองค์เป็นกษัตริย์องค์แรกของรัฐฉินที่ใช้สรรพนามว่า "หวาง" หรือ "อ๋อง" (王; กษัตริย์) แทน "กง" (公; เจ้าพระยา)

**พระราชประวัติ  **

**อ้างอิง**
หมวดหมู่:ผู้ปกครองรัฐฉิน
นอร์เทิร์นโรดีเชีย

นอร์เทิร์นโรดีเชีย (Northern Rhodesia) เป็นรัฐในอารักขา ตั้งอยู่ในตอนกลางของภูมิภาคแอฟริกาใต้ ก่อตั้งขึ้นใน ค.ศ. 1911 โดยการควบรวมรัฐในอารักขาสองรัฐ คือ บารอตซิแลนด์-นอร์ทเวสเทิร์นโรดีเชีย และนอร์ทอีสเทิร์นโรดีเชีย โดยในช่วงแรก นอร์เทิร์นโรดีเชียอยู่ภายใต้การบริหารของบริษัทแอฟริกาใต้ของบริเตน (British South Africa Company; BSAC) ซึ่งเป็นบริษัทสัมปทาน ที่ได้รับอนุญาตจากรัฐบาลสหราชอาณาจักร เหมือนเช่นรัฐในอารักขาสองรัฐก่อนหน้า รัฐบาลสหราชอาณาจักรเข้ามาบริหารดินแดนแห่งนี้ตั้งแต่ ค.ศ. 1924 ในฐานะรัฐในอารักขา โดยอยู่ภายใต้เงื่อนไขที่คล้ายคลึงกับรัฐในอารักขาอื่น ๆ ของสหราชอาณาจักร และข้อกำหนดพิเศษที่บังคับใช้ขณะอยู่ภายใต้การปกครองของบริษัทเป็นอันยุติลง
แม้ว่าตอนที่อยู่ภายใต้สัมปทานของบริษัทแอฟริกาใต้ฯ นอร์เทิร์นโรดีเชียจะมีลักษณะเป็นอาณานิคมสัมปทานก็ตาม แต่สนธิสัญญาที่บริษัทแอฟริกาใต้ฯ ลงนามกับผู้ปกครองในท้องถิ่นและกฎหมายของบริเตน ทำให้นอร์เทิร์นโรดีเชียมีสถานะเป็นรัฐในอารักขา ดินแดนนี้ดึงดูดผู้ตั้งถิ่นฐานจากยุโรปได้ค่อนข้างน้อย แต่เมื่อพวกเขาเริ่มมีตัวแทนทางการเมือง พวกเขาก็เริ่มเรียกร้องให้อาณานิคมอยู่ภายใต้การปกครองของชาวผิวขาว ซึ่งเป็นชนกลุ่มน้อย ในฐานะอาณานิคมแยกต่างหาก หรือรวมตัวกับเซาเทิร์นโรดีเชียและอาจรวมนยาซาแลนด์เข้าไปด้วย แร่ธาตุอันมั่งคั่งของนอร์เทิร์นโรดีเชียทำให้นักการเมืองเซาเทิร์นโรดีเชียสนับสนุนให้มีการการควบรวมกันเป็นประเทศเดียว แต่รัฐบาลสหราชอาณาจักรสนับสนุนการรวมตัวอย่างหลวม ๆ มากกว่า ซึ่งจะรวมไปถึงนยาซาแลนด์ด้วย เพื่อปกป้องชาวแอฟริกาในนอร์เทิร์นโรดีเชียและนยาซาแลนด์จากกฎหมายเลือกปฎิบัติของเซาเทิร์นโรดีเชีย สหพันธรัฐโรดีเชียและนยาซาแลนด์ ซึ่งได้รับการจัดตั้งขึ้นใน ค.ศ. 1953 ถูกต่อต้านจากชาวแอฟริกา ซึ่งเป็นประชากรส่วนใหญ่อย่างรุนแรง และยังเร่งให้เกิดการเรียกร้องการปกครองโดยชาวแอฟริกา ด้วยแรงกดดันดังกล่าว นอร์เทิร์นโรดีเชียจึงได้รับเอกราช กลายเป็นประเทศแซมเบียในปัจจุบัน
ในทางภูมิศาสตร์ คำว่า "โรดีเชีย" หมายความถึงภูมิภาคที่โดยทั่วไปประกอบด้วยพื้นที่ที่ในปัจจุบันคือประเทศแซมเบียและประเทศซิมบับเว ตั้งแต่ ค.ศ. 1964 เป็นต้นไป ชื่อ "โรดีเชีย" จะหมายถึงเซาเทิร์นโรดีเชียในอดีตเท่านั้น

**อ้างอิง**
หมวดหมู่:รัฐสิ้นสภาพในประเทศแซมเบีย
หมวดหมู่:รัฐและดินแดนที่ก่อตั้งในปี พ.ศ. 2454
หมวดหมู่:สิ้นสุดในปี พ.ศ. 2507
หมวดหมู่:อดีตอาณานิคมและรัฐในอารักขาของอังกฤษในทวีปแอฟริกา‎
ผู้มิใช่พลรบ

ผู้มิใช่พลรบ (Non-combatant) คือผู้ไม่มีหน้าที่ทำการรบ หมายถึงบุคคลผู้ไม่เกี่ยวข้องโดยตรงในการรบพุ่ง โดยส่วนมากแล้วหมายถึงบุคลากรที่ปฏิบัติหน้าที่เป็นฝ่ายช่วยรบ เช่นบุคลาการทางการแพทย์ บุคลากรทางศาสนา บุคคลพวกนี้ถือเป็นบุคคลที่ได้รับความคุ้มครองตามกฎหมายมนุษยธรรมระหว่างประเทศ
สถานภาพนี้ได้รับการคุ้มครองครั้งแรกโดยอนุสัญญาเจนีวาฉบับที่หนึ่ง ค.ศ. 1864

**อ้างอิง**
หมวดหมู่:กฎหมายระหว่างประเทศ
วัดบางพูน

วัดบางพูน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางพูน อำเภอเมืองปทุมธานี จังหวัดปทุมธานี มีที่ดินที่ตั้งวัดจำนวน 17 ไร่ 1 งาน 41 ตารางวา
วัดบางพูนสร้างขึ้นเมื่อราว พ.ศ. 2384 โดยมีเจ้าพระยาจงจัยยุทธเป็นผู้ถวายที่ดินและดำเนินการสร้างวัด และได้ตั้งชื่อวัดว่า "วัดบางพูน" ตามสภาพของท้องที่ซึ่งวัดนี้ตั้งอยู่ในตำบลบางพูนและติดคลองบางพูน วัดได้รับพระราชทานวิสุงคามสีมาเมื่อวันที่ 20 มีนาคม พ.ศ. 2435 เขตวิสุงคามสีมากว้าง 15 เมตร ยาว 26 เมตร และได้ดำเนินการผูกพัทธสีมาเมื่อ พ.ศ. 2435 ด้านการศึกษา ทางวัดได้เปิดการเรียนการสอนพระปริยัติธรรมแผนกธรรมมาทุกปี นอกจากนี้แล้ว ยังให้ทางราชการใช้พื้นที่ดินของวัดสร้างโรงเรียนประชาบาล สอนระดับประถมศึกษาสังกัดสำนักงานคณะกรรมการประถมศึกษาแห่งชาติ
สิ่งก่อสร้างและเสนาสนะภายใน ได้แก่ อุโบสถกว้าง 6.95 เมตร ยาว 21 เมตร สร้างเมื่อ พ.ศ. 2493 ศาลาการเปรียญ 2 หลัง กุฏิสงฆ์สร้างด้วยคอนกรีตเสริมเหล็กหลังละ 4 ห้อง จำนวน 6 หลัง หอเจริญประพุทธมนต์ 2 หลัง หอฉันภัตตาหาร 1 หลัง หอพระไตรปิฎก 1 หลัง ศาลาท่าน้ำสร้างด้วยคอนกรีตเสริมเหล็ก 2 หลัง ศาลาบำเพ็ญกุศล 1 หลัง และฌาปนสถาน (เมรุ) 1 หลัง ปูชนียวัตถุที่สำคัญคือ พระพุทธรูปปางมารศรีวิชัย สมัยสุโขทัย

**รายนามเจ้าอาวาส**
พระอธิการบี้ (ตั้งแต่ พ.ศ. 2384)
*พระอธิการจ้ำ
*พระอธิการกะตองออย
*พระอธิการเนิด
*พระอธิการจันทร์
*พระอธิการแพ
*พระอธิการเปิ๊ด
*พระอธิการเปิง (ตั้งแต่ พ.ศ. 2466–2469)
*พระอธิการบู๊ (ตั้งแต่ พ.ศ. 2469–2479)
*พระอธิการผาด (ตั้งแต่ พ.ศ. 2479–2481)
*พระครูถาวรการโกวิท (บุญรอด ชีวิโต) (ตั้งแต่ พ.ศ. 2482–2540)
*พระปลัดสถาพร สุทฺธิธมฺโม

**อ้างอิง**
บางพูน
บางพูน
วัดบางขันแตก

วัดบางขันแตก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางขันแตก อำเภอเมืองสมุทรสงคราม จังหวัดสมุทรสงคราม 
วัดบางขันแตกตั้งเป็นวัด เมื่อ พ.ศ. 2200 วัดมีจารึกชื่อของผู้สร้างไว้ คือ ธรรมาสน์หอสวดในวิหารเก่า ธรรมาสน์มีเสาตั้ง มีพื้นนั่ง ที่จั่วเขียนลายรดน้ำงดงามมากกว้างยาวขนาดพระนั่งสวดได้ 3 รูป มีข้อความจารึกไว้ว่า "ธรรมาสน์สวดนี้ประสกทับกับสีกาทองอิน สร้างไว้ในพระพุทธศาสนา.." และมีธรรมาสน์อีกแห่งหนึ่ง ตั้งอยู่บนศาลาการเปรียญ มีข้อความจารึกไว้ว่า "ธรรมาสน์สีกาทองอินสร้างไว้ในพระพุทธศาสนา ข้าปรารถนาเป็นบุรุษชายทุกชาติไป กว่าจะถึงพระนิพานโน้นเถิด ข้าได้สร้างพระเงิน พระทอง พระทองเหลือง หนังสือเจ็ดคัมภีร์ อัฒจันทร์กฐิน รวมเบ็ดเสร็จเป็นเงินทั้งสิ้น 9 ชั่ง 2 ตำลึง 2 บาท" จารึกดังกล่าวมิได้ระบุศักราช แม้ว่าสีกาทองอิน จะไม่ได้สร้างทั้งหมด แต่ก็บริจาคทรัพย์บูรณะมากที่สุด จึงได้ชื่อว่า วัดอินประเสริฐ
สมเด็จพระมหาสมณเจ้า กรมพระยาวชิรญาณวโรรส ได้เสด็จมาที่วัดนี้เมื่อวันที่ 26 พฤศจิกายน พ.ศ. 2458 ท่านเปลี่ยนชื่อวัดตามนามตำบลว่า "วัดบางขันแตก" วัดได้รับพระราชทานวิสุงคามสีมา เมื่อวันที่ 7 มีนาคม พ.ศ. 2412 การเสด็จมาครั้งนี้โปรดให้รวม "วัดหลวงญวณ" ซึ่งเป็นวัดร้างเข้าไว้ในวัดบางขันแตกด้วย
สิ่งสำคัญของวัด ได้แก่ หลวงพ่อหิน หรือ หลวงพ่อศิลา เป็นพระพุทธรูปปางสมาธิ นาคปรก สมัยลพพบุรี แกะสลักด้วยหินทรายแดง อัญเชิญมาจากสุพรรณบุรี ธรรมาสน์เก่าที่สีกาอินสร้างไว้ธรรมมาสน์หอสวดที่ประสกทับ และสีกาอินสร้างไว้ และกลองใหญ่ขุดจากต้นซุงใหญ่ ขึงด้วยหนังวัวกระทิงจากป่าเมืองกาญจนบุรี

**อ้างอิง**
บางขันแตก
เค็นตาโร มิอูระ

(11 กรกฎาคม ค.ศ. 1966 - 6 พฤษภาคม ค.ศ. 2021) เป็นนักเขียนการ์ตูนชาวญี่ปุ่น มีชื่อเสียงจากผลงานมังงะแนวดาร์กแฟนตาซีเรื่องเบอร์เซิร์ก ซึ่งเริ่มตีพิมพ์ในปี ค.ศ. 1989 ในเดือนมกราคม ค.ศ. 2016 เบอร์เซิร์กทำยอดจำหน่ายได้มากกว่า 40 ล้านเล่มทำให้กลายเป็นหนึ่งในซีรีส์มังงะขายดีตลอดกาล ในปี ค.ศ. 2002 มิอูระได้รับรางวัลวัฒนธรรมเทซูกะ โอซามุ 
เมื่อวันที่ 20 พฤษภาคม ค.ศ. 2021 สำนักพิมพ์ฮาคูเซ็นชะได้ประกาศว่ามิอูระเสียชีวิตเมื่อวันที่ 6 พฤษภาคม ค.ศ. 2021 ด้วยสาเหตุจากการฉีกเซาะของเอออร์ตาเฉียบพลัน พิธีศพจัดเป็นการส่วนตัวภายในครอบครัว

**ผลงาน**
Futatabi (1985)
*Berserk Prototype (1988)
*จ้าวหมาป่า (1989)
*เบอร์เซิร์ก (1989–2021)
*ตำนนานจ้าวหมาป่า (1990)
*Japan (1992)
*ไกแกนท์มาเคีย (2013–2014)- Duranki (2019–2021)

**อ้างอิง**

**แหล่งข้อมูลอื่น**
 1559- Kentaro Miura
หมวดหมู่:บุคคลที่เกิดในปี พ.ศ. 2509
หมวดหมู่:บุคคลที่เสียชีวิตในปี พ.ศ. 2564
หมวดหมู่:ศิลปินมังงะ
หมวดหมู่:บุคคลจากชิบะ
หมวดหมู่:เบอร์เซิร์ก
วัดบุญชื่นชู

วัดบุญชื่นชู เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางพูน อำเภอเมืองปทุมธานี จังหวัดปทุมธานี มีเนื้อที่จำนวน 8 ไร่ 1 งาน ติดต่อกับที่ดินหมู่บ้านสินธร ทิศใต้ติดต่อกับที่ดินเอกชนและหมู่บ้านสินธร ทิศตะวันตกติดต่อถนนเรียบคลองซอยบ้านดาวเรื่อง 
วัดบุญชื่นชู เดิมเป็นที่พักสงฆ์ในปี พ.ศ. 2537 มี นายสมพร ชื่นชู เป็นผู้ถวายที่ดินให้กับทางวัดบุญชื่น ต่อมาในปี พ.ศ. 2539 ขออนุญาตเป็นสำนักสงฆ์ด้วยความเห็นชอบของมหาเถรสมาคม จึงอนุญาตให้สร้างเป็นวัดขึ้นเมื่อวันที่ 28 กรกฎาคม พ.ศ. 2541 และกระทรวงศึกษาธิการ จึงตั้งให้เป็นพระพุทธศาสนาในวันที่ 14 กรกฎาคม พ.ศ. 2543 เป็นต้นมา สร้างศาลาการเปรียญในปี พ.ศ. 2540 สร้างเมรุในปี พ.ศ. 2545 สร้างอุโบสถในปี พ.ศ. 2542 สร้างกุฏิสงฆ์และศาลาอีกจำนวน 3 หลัง ในปี พ.ศ. 2554 ได้รับพระราชทานวิสุงคามสีมาในวันที่ 19 เมษายน พ.ศ. 2556
อาคารและเสนาสนะที่สำคัญ ได้แก่ อุโบสถ ศาลาการเปรียญ วิหารพระแม่กวนอิม มหาเทพมหาเทวี และลานบุญพระประจำวันเกิด

**อ้างอิง**
บุญชื่นชู
เครื่องราชอิสริยาภรณ์อิซเบลลาชาวคาทอลิก

เครื่องราชอิสริยาภรณ์อิซเบลลาชาวคาทอลิก (Orden de Isabel la Católica) เป็นเครื่องราชอิสริยาภรณ์ของประเทศสเปน มอบให้แก่ผู้ที่ทำคุณประโยชน์แก่ประเทศ ซึ่งส่วนใหญ่จะไม่ได้มอบให้กับชาวสเปน แต่จะมอบให้ชาวต่างประเทศเป็นหลัก
เครื่องราชอิสริยาภรณ์นี้ถูกสร้างขึ้นเมื่อปี พ.ศ. 2358 โดยพระเจ้าเฟร์นันโดที่ 7 แห่งสเปน  เพื่อให้เกียรติแก่สมเด็จพระราชินีนาถอิซาเบลที่ 1 แห่งกัสติยาในชื่อ เรอัล อี อเมริกานา ออร์เดน เด อิซาเบล ลา กาตอลิกา (Real y Americana Orden de Isabel la Católica )สำหรับเป็นเกียรติยศของผู้กระทำความดีและผู้จงรักภักดีต่อราชวงศ์สเปน รวมถึงกระทำคุณประโยชน์อื่น ๆ ต่ออาณานิคมของสเปน ต่อมาถูกบรรจุเข้าในลำดับเครื่องราชอิสริยาภรณ์ใน พ.ศ. 2390 ในชื่อปัจจุบันคือ เครื่องราชอิสริยาภรณ์อิซเบลลาชาวคาทอลิก

**การมอบและลำดับชั้น**
พระมหากษัตริย์สเปนทรงเป็นประธานแห่งเครื่องราชอิสริยาภรณ์นี้ และมีรัฐมนตรีว่าการกระทรวงการต่างประเทศแห่งสเปนเป็นอธิการบดีแห่งเครื่องราชอิสริยาภรณ์ โดยผู้ได้รับพระราชทานจะได้รับใบประกาศนียบัตรซึ่งมีลายมือชื่อของประธานและอธิการบดีแห่งราชอิสริยาภรณ์อยู่ สมาชิกอิสริยาภรณ์ชั้นเบญจมาภรณ์เป็นต้นไปจะได้เสื้อคลุมสีทองเป็นเครื่องราชอิสรริยศประกอบเครื่องราชอิสริยาภรณ์และมีตราพระราชลัญจกรประจำตัวผู้ได้รับอีกด้วย ผู้ได้รับชั้นประถมาภรณ์และสายสร้อยจะได้ตำแหน่ง ฮิสออเฮอมอร์สเอ็คซ์เลนด์ลอร์ด ผู้ได้รับชั้นตริตาภรณ์และตริตาภรณ์แห่งสมาชิกจะได้ตำแหน่ง ฮิสออฟเฮอมอสอิลลูสติลอัสลอร์ด เครื่องราชอิสริยาภรณ์อิซเบลลาชาวคาทอลิกมีลำดับชั้นต่อไปนี้- ชั้นที่หนึ่ง
*100px ชั้นสายสร้อย (จำกัดเพียง 25 คน)
*100px ชั้นประถมาภรณ์ (จำกัดเพียง 500 คน)- ชั้นที่สอง
*100px ทุติยาภรณ์แห่งสมาชิก (จำกัดเพียง 800 คน)
*100px ทุติยาภรณ์- ชั้นที่สาม
*100px ตริตาภรณ์- ชั้นที่สี่
*100px จัตุรถาภรณ์- ชั้นที่ห้า
*100px ชั้นกางเขนเงิน- ชั้นที่หก
*100px ชั้นเหรียญเงิน
*100px ชั้นเหรียญทองแดง

**ลักษณะแห่งอิสริยาภรณ์**
ลักษณะจะเป็นกางเขนอิเมรัลสีแดงและขอบสีทอง ยอดด้านนอกจะมีลูกเล็ก ๆ คล้าย ๆ ลูกบอลสีทองติดอยู่บนมุมของกางเขนทั้งสี่ ตรงกลางของตัวดวงตราและดาราจะมีจารึกว่า "A La Lealtad Acrisolada" (เพื่อประกันความจงรักภักดี) และ "Por Isabel la Católica" (โดยอิซเบลลาแห่งคาทอลิก) บนพ้นสีขาว เหนือคำจารึกมีพวงหรีดสีเชียวพร้อมวงแหวน
แพรแถบอิสริยาภรณ์จะเป็นสีขาวขนาบด้วยสีเหลืองทั้งสองข้าง ยกเว้นชั้นสายสร้อยที่จะมีแพรแถบสีเหลืองและมีเส้นสีขาวเล็ก ๆ ขนาบทั้งสองข้าง

**อ้างอิง**
หมวดหมู่:เครื่องราชอิสริยาภรณ์สเปน